SAWAD ยอดปล่อยสินเชื่อพุ่ง! หนุนกำไร Q3/59 โต 47%
SAWAD ยอดปล่อยสินเชื่อพุ่ง! หนุนกำไร Q3/59 โต 47% มาที่ 543.04 ลบ. จากปีก่อนกำไร 369.81 ลบ. ขณะที่ช่วง 9 เดือนแรกมีกำไร 1.40 พันลบ. โต 49% จากปีก่อนกำไร 938.87 ลบ.
8 พ.ย. 2559

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย)มีกำไรสุทธิ 543.04 ล้านบาท หรือมีกำไรสุทธิ 0.52 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 369.81 ล้านบาท หรือมีกำไรสุทธิ 0.35 บาทต่อหุ้น
โดยผลการดำเนินงานในไตรมาสดังกล่าวปรับตัวขึ้นแรงเนื่องจากรายได้เพิ่มขึ้น 410.56 ล้านบาท ซึ่งเป็นผลมาจากการปล่อยสินเชื่อผ่านสาขาที่เพิ่มขึ้นเป็น 2,027 สาขา ทำให้ลูกหนี้เพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.40 พันล้านบาท หรือ 1.34 บาทต่อหุ้น เพิ่มขึ้น 49% จากช่วงเดียวกันของปีก่อนที่มีกำไรสุทธิ  938.87 ล้านบาท หรือ 0.90 บาทต่อหุ้น